
Uznesenie Mestský súd Bratislava III v Bratislave v právnej veci žalobcu: Verejné prístavy, a. s., Prístavná 10, 821 09 Bratislava, IČO: 36 856 541, proti žalovanému: ADOLF BENCA ACADEMIA s. r. o., Rovinka 376, 900 41 Rovinka, IČO: 47 242 124, o vypratanie, takto rozhodol: I. Súd konanie II. Súd
z a s t a v u j e.
p r i z n á v a žalobcovi voči žalovanému nárok na náhradu trov konania v rozsahu 100%.
III. Súd v r a c i a žalobcovi súdny poplatok za žalobu vo výške 80,- eur, cestou Slovenská pošta, a.s. – prevádzkovateľ systému, IČO: 36 631 124, so sídlom Partizánska cesta 9, 975 99 Banská Bystrica, po právoplatnosti tohto uznesenia. odôvodnenie: 1. Žalobou zo dňa 09.04.2025 sa žalobca domáhal, aby súd uložil žalovanému povinnosť vypratať v žalobnom petite špecifikované plavidlo, vo verejnom prístave Bratislava. 2. Podaním zo dňa 14.05.2025 doručil žalobca súdu podanie, ktorým vzal svoju žalobu voči žalovanému späť z dôvodu, že žalovaný vypratal plavidlo z prístavnej plochy, čím bol petit žaloby naplnený. Zároveň žalobca pripojil k podaniu Oznámenie o zošrotovaní plavidla zo dňa 13.05.2025. 3. Podľa § 144 zákona č. 160/2015 Z.z. Civilný sporový poriadok (ďalej len „CSP“), žalobca môže vziať žalobu späť. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Vzhľadom na to, že žalobca zobral svoju žalobu voči žalovanému späť, súd konanie podľa § 145 ods. 1 CSP zastavil. 7. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 8. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane.
9. O trovách konania súd rozhodol v zmysle vyššie citovaného ustanovenia 256 ods. 1 CSP a žalobcovi, ktorý podal žalobu dôvodne, pretože žalovaný splnil žalovanú povinnosť až po podaní žaloby, priznal nárok na náhradu trov konania tak, ako je uvedené vo výroku tohto uznesenia. O výške náhrady trov konania rozhodne súd po právoplatnosti tohto rozhodnutia, samostatným uznesením, ktoré vydá vyšší súdny úradník. 10. Podľa § 11 ods. 3 veta prvá zákona č. 71/1992 Zb, poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné. 11. Podľa § 11 ods. 4 prvej vety zákona č. 71/1992 Zb. okrem poplatku v konaní o rozvod manželstva a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1%, najmenej však 10 eur. Ak sa návrh vzal späť pred zaplatením poplatku, poplatok sa nevyrubuje. 12. Podľa § 11 ods. 6 citovaného zákona, ak sa má vrátiť poplatok alebo preplatok, orgány podľa § 3 zašlú odpis právoplatného rozhodnutia o jeho vrátení daňovému úradu príslušnému podľa trvalého pobytu (sídla) poplatníka alebo prevádzkovateľovi systému, ak sú orgány podľa § 3 zapojené do centrálneho systému evidencie poplatkov, ktoré poplatok alebo preplatok vrátia najneskôr do 30 dní odo dňa doručenia odpisu právoplatného rozhodnutia o jeho vrátení; ak orgán štátnej správy súdov alebo prokuratúra nevydali rozhodnutie, zašlú písomné upovedomenie o spôsobe vybavenia sťažnosti podľa osobitného zákona7) a daňový úrad alebo prevádzkovateľ systému vrátia poplatok najneskôr do 30 dní odo dňa doručenia písomného upovedomenia. 13. Nakoľko súd konanie zastavil, žalobcovi vznikol v zmysle § 11 ods. 3 veta prvá zákona č. 71/1992 Zb. nárok na vrátenie zaplateného súdneho poplatku za žalobu, kráteného v zmysle § 11 ods. 4 cit. zák. Keďže žalobca zaplatil dňa 28.04.2025 súdny poplatok za žalobu v sume 90,- eur, súd v zmysle vyššie uvedeného vrátil žalobcovi krátený súdny poplatok za žalobu v sume 80,- eur (90 – 10 = 80,- eur). Poučenie: Proti tomuto uzneseniu súdu prvej inštancie je prípustné odvolanie. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. Odvolanie môže podať strana, v ktorej neprospech bolo rozhodnutie vydané. Odvolanie len proti odôvodneniu rozhodnutia nie je prípustné. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Proti výroku o vrátení súdneho poplatku žalobcovi (III. odsek)
odvolanie nie je prípustné.

